cyanic-selkie/wikianc huggingface dataset:
Τάγμα του Αγίου Γεωργίου (Ρωσική Ομοσπονδία)
Ιστορία
Στις 8 Αυγούστου 2000, σύμφωνα με το Διάταγμα του Προέδρου της Ρωσικής Ομοσπονδίας № 1463, υπογράφτηκαν οι κανονισμοί απονομής του νέου βραβείου, αλλά μέχρι το 2008 δεν διεξήχθη καμία απονομή του βραβείου αυτού. Αιτία για αυτό αποτέλεσε ο κανονισμός, ο οποίος έμοιαζε με αυτόν του Τάγματος του Αγίου Γεωργίου στη Ρωσική Αυτοκρατορία, ο οποίος έλεγε πώς το βραβείο δινόταν για την άμυνα της Ρωσίας κατά τη διάρκεια στρατιωτικής επίθεσης από άλλη χώρα. Αλλά, μέχρι αυτή την περίοδο, η Ρωσία δεν συμμετείχε σε κανέναν πόλεμο.
Στις 13 Αυγούστου 2008, ο κανονισμός απονομής του βραβείου άλλαξε και αποφασίστηκε να δίνεται το βραβείο για στρατιωτικές επιχειρήσεις σε άλλα κράτη, οι οποίες να έχουν στόχο την επικράτηση της ειρήνης στον κόσμο. Στις 18 Αυγούστου 2008, ο τότε Πρόεδρος της Ρωσικής Ομοσπονδίας, Ντμίτρι Μεντβέντεφ δήλωσε: «Αυτό το βραβείο επανήλθε το 2000 για αυτούς, οι οποίοι συμμετείχαν ενεργά στην προστασία της Ρωσίας και άλλων χωρών. Αλλά, με στόχο της επικράτησης των δοξασμένων παραδόσεων του Τάγματος του Αγίου Γεωργίου, αποφάσισα να απονέμεται αυτό το βραβείο για τη βοήθεια στην προσπάθεια επικράτησης της ειρήνης στη Ρωσία και σε άλλες χώρες.»
Κανονισμός
thumb|180px|right|Τάγμα του Αγίου Γεωργίου Β' Τάξεως
Ταινίες
thumb|180px|right|Τάγμα του Αγίου Γεωργίου Γ' Τάξεως
Βραβευμένοι
thumb|120px|right|Τάγμα του Αγίου Γεωργίου Δ' Τάξεως
Εξωτερικοί σύνδεσμοι
Κατηγορία:Ρωσικά βραβεία Κατηγορία:Ρωσικές τιμητικές διακρίσεις Κατηγορία:Τιμητικές διακρίσεις
Μαγκούστα του Πουσάργκ
Παραπομπές
Κατηγορία:Ερπηστίδες Κατηγορία:Θηλαστικά της Αφρικής
Τεχνολογία γραμμής
μικρογραφία|Γραφικό της τεχνολογίας γραμμής Cairos
Τεχνολογία γραμμής (αγγλικά: Goal-line technology, GLT) είναι σύστημα ηλεκτρονικού ελέγχου, το οποίο χρησιμοποιείται στο ποδόσφαιρο για την άμεση διακρίβωση της επίτευξης ή όχι τέρματος (goal) όταν υπάρχουν αμφιβολίες εάν και κατά πόσο η μπάλα έχει διέλθη με όλη της τη μάζα, την τελική γραμμή της εστίας (goal-post).
Το κρίσιμο ζήτημα της εξακρίβωσης εάν η μπάλα διέρχεται ολόκληρη από τη γραμμή του τέρματος και μέσα, προκειμένου να κατακυρωθεί τέρμα όπως οι κανονισμοί ορίζουν, έφτασε στο κορύφωμά του κατά τη διάρκεια του Τελικού Αγώνα του Π.Κ. του 1966, ο οποίος έλαβε χώρα στο Στάδιο Γουέμπλεϊ του Λονδίνου, μεταξύ των Εθνικών Ομάδων της Αγγλίας και της Δ. Γερμανίας (3-2). Ωστόσο, χρειάσθηκε να περάσουν 47 ολόκληρα χρόνια από τότε, έως ότου η Αγγλική Ποδοσφαιρική Ομοσπονδία αποφασίσει να χρησιμοποιήσει τεχνολογικά μέσα, έτσι ώστε να αποφεύγονται τα ανθρώπινα λάθη των διαιτητών και των βοηθών τους.
Η τεχνολογία γραμμής εφαρμόσθηκε για πρώτη φορά στο πρωτάθλημα της Premier League περιόδου 2013-14, στην αναμέτρηση της πρώτης αγωνιστικής (Σάββατο 17 Αυγούστου 2013) μεταξύ των ομάδων της Άρσεναλ και της Άστον Βίλα (τελικό σκορ 1-3). Στο 52ο λεπτό, από σουτ του ποδοσφαιριστή των φιλοξενουμένων Ντελφ η μπάλα προσέκρουσε στο ένα κάθετο δοκάρι, κυλώντας στη συνέχεια πάνω στη γραμμή, με το σύστημα να αποσαφηνίζει ότι δεν υπήρξε περίπτωση τέρματος.
Πηγές
.
Γραμμης τεχνολογια Κατηγορία:Τεχνολογία διαιτησίας αθλημάτων
Μαιν-ε-Λουάρ
Το Μαιν-ε-Λουάρ (γαλλικά: Maine-et-Loire) είναι νομός (département) της δυτικής Γαλλίας. Πήρε το όνομά του από τα δύο ποτάμια που τον διασχίζουν, τον Λίγηρα και τον Μαιν. Πρωτεύουσα του Μαιν-ετ-Λουάρ είναι η Ανζέ. Έχει 801,168 κατοίκους (2015) και έκταση 7.166 χμ².
Εξωτερικοί σύνδεσμοι
Κατηγορία:Νομοί της Περιοχής του Λίγηρα Νομοί της Γαλλίας
Νευροχειρουργική
Η Νευροχειρουργική είναι η ιατρική ειδικότητα, η οποία ασχολείται με την πρόληψη, τη διάγνωση, την (κυρίως χειρουργική) θεραπεία, και την αποκατάσταση παθήσεων που προσβάλλουν οποιοδήποτε τμήμα του νευρικού συστήματος, (εγκέφαλος, νωτιαίος μυελός, περιφερικά νεύρα) και, δευτερεύοντως, παθήσεων που αφορούν τα εξωκράνια αγγεία του εγκεφάλου.
ΗΠΑ
Στις Ηνωμένες Πολιτείες ο νευροχειρουργός πρέπει να ολοκληρώσει 4 έτη φοίτησης σε κολέγιο, 4 έτη ιατρικής σχολής, 1 έτος πρακτικής εξάσκησης, (το οποίο συμπεριλαμβάνεται συνήθως στη δομή του συνολικού εκπαιδευτικού προγράμματος) και 5 με 6 έτη άσκησης στη νευροχειρουργική. Η πλειονότητα των ασκουμένων απασχολείται και με κάποιου είδους έρευνα, είτε κλινικής, είτε στον τομέα των βασικών ιατρικών επιστημών. Ακολουθεί, προαιρετικά, η επιπλέον εξειδίκευση σε κάποια από τις παρακάτω υποειδικότητες της αμερικανικής νευροχειρουργικής: η παιδονευροχειρουργική, η νευροτραυματολογία και νευροεντατικολογία, η λειτουργική και στερεοτακτική νευροχειρουργική, η νευροχειρουργική ογκολογία, η ακτινοχειρουργική, η αγγειακή νευροχειρουργική, η επεμβατική νευροακτινολογία, η χειρουργική περιφερικών νεύρων, η χειρουργική σπονδυλικής στήλης και η χειρουργική βάσεως κρανίου. Άλλα προαιρετικά πεδία εξειδίκευσης είναι η νευροπαθολογοανατομική και η νευροοφθαλμολογία.
Ηνωμένο Βασίλειο
Απαιτείται η εισαγωγή σε κάποια ιατρική σχολή, που θα οδηγήσει μετά από 4 - 6 έτη στο πτυχίο MBBS, (Bachelor of Medicine, Bachelor of Surgery). Ο νέος γιατρός στη συνέχεια πρέπει να ολοκληρώσει 2 έτη βασικής άσκησης (Foundation training), που αφορούν ένα ευρύ φάσμα ιατρικών ειδικοτήτων περιλαμβανομένης της χειρουργικής. Ακολούθως, υποβάλλει αίτηση για να εισαχθεί στο εκπαιδευτικό πρόγραμμα της νευροχειρουργικής, που διαρκεί γύρω στα 8 έτη πριν κριθεί ικανός να περάσει τις εξετάσεις της ειδικότητας.
Μέθοδοι και τεχνικές
Στη σύγχρονη διαγνωστική και θεραπευτική της νευροχειρουργικής χρησιμοποιούνται τεχνικές της νευροακτινολογίας όπως η υπολογιστική αξονική τομογραφία (ΥΑΤ ή CT - από τα αρχικά του αγγλικού όρου computed tomography), η μαγνητική συντονιστική τομογραφία (ΜΣΤ ή MRI - magnetic resonance imaging), η τομογραφία εκπομπής ποζιτρονίου (ΤΕΠ ή PET - positron emission tomography), η μαγνητοεγκεγαλογραφία (ΜΕΓ ή MEG - magnetoencephalography) και η στερεοταξία. Σε ορισμένες νευροχειρουργικές επεμβάσεις χρησιμοποιείται διεγχειρητικός μαγνητικός τομογράφος, (δηλαδή βρίσκεται εγκατεστημένος μέσα στη χειρουργική αίθουσα) και λειτουργική μαγνητική τομογραφία.
Σε πολλούς τομείς της νευροχειρουργικής χρησιμοποιούνται, επίσης, μικροχειρουργικές τεχνικές. Για τη χειρουργική παράκαμψη της έξω με την έσω καρωτίδα είναι απαραίτητη η χρήση της αγγειακής μικροαναστόμωσης. Ο αποκλεισμός των εγκεφαλικών ανευρυσμάτων γίνεται με τη βοήθεια χειρουργικού μικροσκοπίου. Η ελάχιστα επεμβατική χειρουργική της σπονδυλικής στήλης, (όπως η μικροδισκεκτομή και η τοποθέτηση τεχνητών δίσκων), βασίζεται σε παρόμοιες τεχνικές.
Οι νευροχειρουργοί μετέρχονται ελάχιστα επεμβατικές τεχνικές με τη χρήση νευροενδοσκοπίου. Αυτές περιλαμβάνουν για παράδειγμα την ενδοσκοπική διαρρινική προσπέλαση που χρησιμοποιείται για όγκους της υποφύσεως, για κρανιοφαρυγγιώματα, χορδώματα και για την αποκατάσταση διαφυγών του εγκεφαλονωτιαίου υγρού (ΕΝΥ). Το ενδοσκόπιο, ακόμη, χρησιμοποιείται για τη θεραπεία παθήσεων των κοιλιών του εγκεφάλου, όπως η κολλοειδής κύστη και η νευροκυστικέρκωση, αλλά και υποβοηθητικά στην παροχέτευση αιματωμάτων και στη νευραλγία τριδύμου. Η ενδοσκοπική κοιλιοστομία αποτελεί επί συγκεκριμένων ενδείξεων εναλλακτική μέθοδο αντιμετώπισης της υδροκεφαλίας.
Η αποκατάσταση κρανιοπροσωπικών δυσμορφιών, (π.χ. κρανιοσυνόστωση) και διαταραχών της ομαλής κυκλοφορίας του εγκεφαλονωτιαίου υγρού, (δυσπλασία Chiari, συριγγομυελία, κλπ), πραγματοποιείται από τους νευροχειρουργούς και κατά περίπτωση από τους πλαστικούς χειρουργούς. Ελλείμματα του οστικού κρανίου αποκαθίστανται με κρανιοπλαστική.
Οι νευροχειρουργοί σε συνεργασία με τους ακτινοθεραπευτές ειδικεύονται στη Στερεοτακτική Ακτινοχειρουργική για να θεραπεύσουν όγκους και αρτηριοφλεβώδεις δυσπλασίες. Χρησιμοποιούνται ακτινοχειρουργικές τεχνικές όπως το Gamma knife (ακτινοχειρουργική με ακτίνες γ) και το Cyberknife (ρομποτική ακτινοχειρουργική).
Τα τελευταία χρόνια έχουν καθιερωθεί στη νευροχειρουργική οι απεικονιστικά υποβοηθούμενες επεμβάσεις, όπως οι ενδαγγειακές για τη θεραπεία ανευρυσμάτων, αρτηριοφλεβωδών δυσπλασιών, στένωσης της καρωτίδος, εγκεφαλικών επεισοδίων, δυσπλασιών του νωτιαίου μυελού και του αγγειόσπασμου. Χρησιμοποιούνται τεχνικές αγγειοπλαστικής, τοποθέτησης ενδαγγειακών πλεγμάτων (stenting), εμβολισμού, αναρρόφησης θρόμβων και η διαγνωστική αγγειογραφία. Παρόμοιες, αλλά όχι ενδαγγειακές, επεμβάσεις είναι η κυφοπλαστική και η σπονδυλοπλαστική.
Παραπομπές
* Κατηγορία:Χειρουργικές ειδικότητες Κατηγορία:Ιατρικές ειδικότητες
Δημοκρατία της Γένοβας
Η Δημοκρατία της Γένοβας (Ιταλικά: Repubblica di Genova, Λιγουριανά: Repúbrica de Zêna) ήταν ανεξάρτητο κράτος στη σημερινή Λιγουρία της βορειοδυτικής Ιταλίας από τον 11ο αιώνα ως το 1797, οπότε και κατελήφθη κατά τους Ναπολεόντειους πολέμους. Υπήρξε σημαντική ναυτική και εμπορική δύναμη στη Μεσόγειο και ανταγωνιστής της Γαληνότατης Δημοκρατίας της Βενετίας.
Ο πληθυσμός της Δημοκρατίας αυτής αναφέρεται από στην ελληνική βιβλιογραφία ως Γενουάτες ή Γενοβέζοι, ή η Δημοκρατία και ως Αυτοκρατορία των Γενουατών.
Γενοβέζικες κτήσεις
Η Δημοκρατία της Γένοβας κατείχε, εκτός από την πόλη της Γένοβας, διάφορες περιοχές στη Μεσόγειο για ορισμένα χρονικά διαστήματα, τις οποίες κυρίως χρησιμοποιούσε ως εμπορικούς σταθμούς:
Επίσης έλεγχε τον 14ο και 15ο αιώνα τις περιοχές του Γαλατά και Περάματος στην Κωνσταντινούπολη και στις ακτές τις Τυνησίας την νήσο Ταμπάρκα.
11ος-15ος αιώνας
Η Δημοκρατία της Γένοβας ιδρύθηκε τον 11ο αιώνα. Κατά τους πρώτους αιώνες της ύπαρξής της εξελίχθηκε σε σημαντικό εμπορικό κέντρο. Ιδιαίτερη ανάπτυξη γνώρισε κατά τη διάρκεια των Σταυροφοριών, καθώς διέθετε τον στόλο της για τη μεταφορά των σταυροφορικών στρατευμάτων μέσω θαλάσσης. Ως απόρροια αυτής της συμβολής απέκτησε πολλά οικονομικά ανταλλάγματα με τη μορφή ευνοϊκών εμπορικών συμφωνιών, την εκμετάλλευση μονοπωλίων και τη δημιουργία εμπορικών σταθμών στην ανατολική Μεσόγειο.
Κατά τον 13ο αιώνα η Γένοβα συμμάχησε με την Αυτοκρατορία της Νίκαιας, στην προσπάθειά της να καταλάβει ως διάδοχο κράτος της Βυζαντινής Αυτοκρατορίας την Κωνσταντινούπολη. Όταν αυτό επιτεύχθηκε το 1261, η Βυζαντινή Αυτοκρατορία των Παλαιολόγων σύναψε εκτεταμένης μορφής εμπορική συμφωνία που προέβλεπε εκτός από παροχή ναυτικών ενισχύσεων στους Βυζαντινούς και την κατάληψη πολλών περιοχών και νησιών για λογαριασμό των Γενουατών, όπως της Χίου (η οποία παρέμεινε κάτω από τον έλεγχό τους έως το 1566). Κατά το ίδιο διάστημα το προάστιο του Γαλατά στην Κωνσταντινούπολη παραχωρήθηκε οριστικά από τον βυζαντινό αυτοκράτορα στους Γενουάτες, για την κάλυψη των εμπορικών τους αναγκών. Την ίδια εποχή η εμπορική δραστηριότητα επεκτάθηκε και στον χώρο του Εύξεινου Πόντου, όπου ιδρύθηκαν εμπορική σταθμοί στην περιοχή της Κριμαίας. Για την απερίσπαστη δραστηριότητα στην περιοχή συνήφθηκαν συμφωνίες με την Αυτοκρατορία της Τραπεζούντας.
Στη δυτική Μεσόγειο η Γένοβα είχε να αντιμετωπίσει την Πίσσα, η οποία γρήγορα δεν άντεξε τον ανταγωνισμό. Μετά την Κορσική αποκτήθηκε και ο έλεγχος σημαντικών λιμανιών της Σαρδηνίας. Κατά τον Σικελικό Εσπερινό το 1283, οι Γενουάτες αφού είχαν συνάψει οικονομικές συμφωνίες με την Αραγωνία, κατάφεραν να ελέγξουν εμπορικά και τη Σικελία. Το εμπόριο ζάχαρης, μεταξιού και σιταριού στην ευρύτερη περιοχή κατά τον 13ο αιώνα μονοπωλούνταν από τη Δημοκρατία της Γένοβας.
Προς το τέλος του 15ου αιώνα, σταδιακά η δύναμη των Γενουατών άρχιζε να φθίνει: ο μακροχρόνιος πόλεμος και ανταγωνισμός με τους Βενετούς, η επικράτηση της Οθωμανικής Αυτοκρατορίας στο Αιγαίο και τον Εύξεινο Πόντο, είχαν ως αποτέλεσμα οι εμπορικές δραστηριότητες να περιοριστούν σημαντικά.
16ος αιώνας-1797
thumb|Άποψη της Γένοβας και του στόλου της από τον Κριστοφόρο ντε Γκράσσι (αντίγραφο του 1597, με βάση σχέδιο του 1481), Galata Museo del Mare, Γένοβα Η Γένοβα καταλήφθηκε από του Γάλλους και τους Μιλανέζους για κάποιο χρονικό διάστημα μεταξύ 15ου και 16ου αιώνα. Το 1528 ανέκτησε την ανεξαρτησία της.
Τις επόμενες δεκαετίες, οι Γενουάτες σύναψαν συμμαχία με την Ισπανία. Γενουάτες τραπεζίτες χρηματοδότησαν πολλές ισπανικές ναυτικές αποστολές προς την Αμερική και τον εκτός Ευρώπης κόσμο, μέσω των τραπεζικών τους οίκων στη Σεβίλλη. Αυτή η μορφή οικονομικής σχέσης είχε ευεργετικά αποτελέσματα για τη Γένοβα για όσο διάστημα η ισπανική αυτοκρατορία ήταν δυνατή στο παγκόσμιο στερέωμα. Από τον 17ο αιώνα με την πτώχευση όμως της ισπανικής οικονομίας πολλοί γενουατικοί εμπορικοί οίκοι έπαψαν να υπάρχουν.
Το 1768, μετά από επανάσταση των Κορσικανών, η Γένοβα υποχρεώθηκε να παραχωρήσει την Κορσική στη Γαλλία. Το 1742 απωλέσθηκε η τελευταία γενουατική κτήση, η νήσος Ταμπάρκα στις ακτές της Τυνησίας. Κατά το 1797 η ίδια η πόλη της Γένοβας καταλήφθηκε από τον επαναστατικό στρατό του Ναπολέοντα Α΄ Βοναπάρτη, ο οποίος κατάργησε όλα τα προνόμια των παλιών αριστοκρατικών οικογενειών, εγκαθιδρύοντας στη θέση της τη Λιγουριανή Δημοκρατία.
Το 1805 η πόλη έγινε τμήμα της Γαλλικής Αυτοκρατορίας, όμως το 1814 με την πτώση του Ναπολέοντα, αποφασίστηκε η πόλη να ενσωματωθεί στο Βασίλειο της Σαρδηνίας, το οποίο αποτέλεσε τον πυρήνα του μετέπειτα ιταλικού κράτους.
Πέννυ Μπαλτατζή
Η Πέννυ Μπαλτατζή (28 Ιανουαρίου 1983) είναι Ελληνίδα τραγουδίστρια μουσικής τζαζ/σουίνγκ. Γεννήθηκε στην Αθήνα και ακολούθησε σπουδές βρεφονηπιοκομίας, αλλά και μουσικής τεχνολογίας.
Ξεκίνησε να δουλεύει επαγγελματικά σε ηλικία μόλις 16 ετών σε πιάνο μπαρ στο Βύρωνα. Το 2007, σε ηλικία 24 ετών, στράφηκε ξανά στο τραγούδι με αφορμή μια αγγελία στην εφημερίδα «Athens Voice» για μια οντισιόν του Φοίβου Δεληβοριά. Τον Νοέμβριο του 2013 εμφανίζεται για πρώτη φορά στη δισκογραφική σκηνή με την ομάδα «Penny & The Swingin’ Cats» και ένα mini album, με την ονομασία Retro. Το τραγούδι τους «Εξωτικό Χαρμάνι» αναδεικνύεται τραγούδι του τριμήνου Απριλίου – Ιουνίου 2014 στον διαγωνισμό «Jumping Fish» της Cosmote. Τον Μάιο του 2013 μαζί με τον Γιώργο Ζερβό δημιούργησαν την μπάντα «Penny & The Great Big Band» η οποία απαρτίζεται από 20 μουσικούς.
Προσωπική ζωή
Είναι παντρεμένη και έχει έναν γιο τον Κάρολο και μια κόρη την Αμέλια.
Παραπομπές
Κατηγορία:Ελληνίδες τραγουδίστριες
Αγροτικόν Κόμμα Ελλάδος (1922)
Το πρώτο αγροτικό πολιτικό κόμμα που ιδρύθηκε στην Ελλάδα ήταν το Αγροτικόν Κόμμα Ελλάδος, που ίδρυσε ο Σπύρος Χασιώτης το 1922. Η ίδρυση αυτού του κόμματος είχε μεγάλη σημασία την εποχή εκείνη αφού μέσω αυτού το αναπτυσσόμενο τότε αγροτικό κίνημα στην Ελλάδα έπαιρνε καθαρά πολιτική μορφή.
Κατά τις βουλευτικές εκλογές του 1923 το Αγροτικόν Κόμμα Ελλάδος κέρδισε 4 βουλευτικές έδρες στη Βουλή των Ελλήνων. Όμως οι μεταξύ των στελεχών του κόμματος συνεχείς έριδες έφεραν ως αποτέλεσμα αρχικά τη διάσπασή του με τελική κατάληξη τη διάλυσή του.
Το 1930 με την ίδια ονομασία φέρεται νέο κόμμα ιδρυτής του οποίου ήταν ο Ι. Σοφιανόπουλος.
Βιβλιογραφία
Κατηγορία:Πρώην πολιτικά κόμματα στην Ελλάδα Αγροτικο Κομμα Ελλαδος Χασιωτης
Κυρίαρχο Στρατιωτικό Τάγμα της Μάλτας
Το Κυρίαρχο Στρατιωτικό Τάγμα του Ξενώνα του Αγίου Ιωάννη της Ιερουσαλήμ, της Ρόδου και της Μάλτας (Ιταλικά: Sovrano Militare Ordine Ospedaliero di San Giovanni di Gerusalemme di Rodi e di Malta, Λατινικά: Supremus Ordo Militaris Melitensis), αναφερόμενο συχνά και ως Τάγμα της Μάλτας ή απλά Ιππότες της Μάλτας, είναι τάγμα της Ρωμαιοκαθολικής Εκκλησίας με έδρα τη Ρώμη. Η επίσημη γλώσσα των μελών του είναι τα Ιταλικά. Το ρητό του είναι το λατινικό «Tuitio Fidei et Obsequium Pauperum» (Άμυνα της πίστης και βοήθεια προς τους φτωχούς). Έχει εκτός από σημαία, και εθνικό ύμνο, το «Ave Crux Alba» (Χαίρε Λευκέ Σταυρέ).
Κυβερνήτης βάσει Συντάγματος είναι ο Μέγας Μάγιστρος, του οποίου η θητεία είναι ισόβια. Τον Φεβρουάριο του 2008 πέθανε ο Άντριου Μπερτιέ και τον Μάρτιο εξελέγη στη θέση αυτή ο αδελφός Μάθιου Φέστινγκ, ο οποίος εξαναγκάστηκε σε παραίτηση τον Ιανουάριο του 2017. Με ειδική επιτροπή καθορίζεται η διαχείριση των οικονομικών της κρατικής οντότητας. Το Τάγμα υπόκειται στη διεθνή νομοθεσία. Προέρχεται από τους Ιωαννίτες Ιππότες, μια οργάνωση που ιδρύθηκε το 1050 στην Ιερουσαλήμ ως νοσοκομείο των Αμαλφιτών, με σκοπό να φροντίζει τους φτωχούς και ασθενείς προσκυνητές των Αγίων Τόπων.
Έπειτα από την κατάκτηση της Ιερουσαλήμ το 1099 στη διάρκεια της Πρώτης Σταυροφορίας, το νοσοκομείο μεταβλήθηκε σε θρησκευτικό τάγμα της Ρωμαιοκαθολικής Εκκλησίας. Όταν οι χριστιανοί έχασαν την Ιερουσαλήμ, το Τάγμα λειτουργούσε από τη Ρόδο (1310-1523) και στη συνέχεια από τη Μάλτα (1530-1798), στην οποία ήταν κυρίαρχο. Η ύπαρξη του κράτους αυτού τερματίσθηκε από τον Ναπολέοντα, όμως το τάγμα παρέμεινε και επέζησε ως σήμερα με την τότε μορφή του.
Διοίκηση
Από τις 13 Ιουνίου 2022 Μέγας Μάγιστρος (Grand Master) είναι ο Τζον Τ. Ντάνλαπ. Μέγας Καγκελάριος (Grand Chancellor) είναι από τις 3 Σεπτεμβρίου 2022 ο Ρικάρντο Πατερνό ντε Μοντεκούπο (γ. 1945).
Δραστηριότητες
Σήμερα αποτελεί κρατική οντότητα και αναγνωρίζεται από τον ΟΗΕ, καθώς έχει θέση παρατηρητή στα Ηνωμένα Έθνη. Το Τάγμα αριθμεί στις μέρες μας 12.500 μέλη και 80.000 μονίμους εθελοντές, μαζί με 13.000 σε ιατρικό προσωπικό. Όλοι αυτοί εργάζονται σε καθημερινή βάση για τη φροντίδα των ηλικιωμένων, των προσφύγων, των απόρων, αστέγων καθώς επίσης και των παιδιών. Ανάμεσα στους ανθρώπους που φροντίζουν είναι λεπροί και πάσχοντες από ανίατες ασθένειες, σε όλο τον κόσμο, αδιακρίτως φυλής ή θρησκείας. Επίσης, μέσω του Σώματος Malteser International, βοηθά διεθνώς θύματα από φυσικές καταστροφές, επιδημίες και ένοπλες συρράξεις.
Διεθνής αναγνώριση
thumb|Χάρτης με τις χώρες που έχουν διπλωματικές (κυπαρισσί) ή άλλες διεθνείς σχέσεις (ανοικτό πράσινο) με το Κυρίαρχο Στρατιωτικό Τάγμα της Μάλτας.
Το Τάγμα έχει δύο έδρες: το Palazzo Malta στην οδό Via dei Condotti 68 (όπου κατοικεί ο Μέγας Μάγιστρος και εδρεύει η κυβέρνηση) και τη Villa Malta στον Αβεντίνο λόφο, όπου βρίσκεται η πρεσβεία του Τάγματος στο Βατικανό και η πρεσβεία στην Ιταλία. Ωστόσο, σε αντίθεση με την Αγία Έδρα, που έχει κυριαρχία επί του Βατικανού, το Κυρίαρχο Τάγμα της Μάλτας δεν έχει καμία εδαφική κυριαρχία από τότε που έχασε το νησί της Μάλτας το 1798, με εξαίρεση τα προαναφερόμενα ακίνητα στην Ιταλία. Ο ΟΗΕ δεν αναγνωρίζει το Τάγμα ως κράτος-μέλος αλλά ως παρατηρητή στη Γενική Συνέλευση. Δεν του έχει αναγνωριστεί και δοθεί κάποιος τηλεπικοινωνιακός κωδικός ούτε καν κωδικός στο Διαδίκτυο (όπως .com ή.uk), ενώ το Βατικανό έχει τον δικό του (.va).
Το Τάγμα της Μάλτας έχει διπλωματικές σχέσεις με 103 κράτη, πολλά από τα οποία δεν έχουν ως κυρίαρχη θρησκεία τη ρωμαιοκαθολική, όπως επίσης και από άλλες 5 χώρες, καθώς επίσης και από διεθνείς οργανισμούς, όπως η ΕΕ και ο Διεθνής Ερυθρός Σταυρός. Το γεγονός ότι διεκδικεί κυριαρχία διαφαίνεται και από το γεγονός ότι εκδίδει διαβατήρια, άδειες οδηγήσεως, πινακίδες κυκλοφορίας αυτοκινήτων γραμματόσημα και νομίσματα.
Νέο Σύνταγμα (2022)
Στις 3 Σεπτεμβρίου 2022 τέθηκε σε ισχύ ένα νέο σύνταγμα, το οποίο αντικατέστησε εκείνο της περιόδου 1956-61.
Εξωτερικοί σύνδεσμοι
Κατηγορία:Ιπποτικά τάγματα *  Μαλτα
Freebird Airlines
thumb|300px|Free Bird Airlines Airbus A320 Η Free Bird Airlines (πλήρης ονομασία στα τούρκικα: Hürkuş Havayolu Taşımacılık ve Ticaret A.Ş.) είναι αεροπορική εταιρεία που εδρεύει στην Κωνσταντινούπολη. Δραστηριοποιείται με ναυλωμένες (charter) πτήσεις σε πολλές πόλεις της Ευρώπης.
Εδρεύει στο Διεθνές Αεροδρόμιο Ατατούρκ της Κωνσταντινούπολης, με δευτερεύουσες βάσεις το Αεροδρόμιο Αττάλειας (IATA: ΑΥΤ) και το Αεροδρόμιο Νταλαμάν (ΙΑΤΑ: DLM).
Ιστορία
Η εταιρεία ιδρύθηκε τον Ιούνιο του 2000 και ξεκίνησε το πτητικό έργο το 2001, χρησιμοποιώντας 3 αεροσκάφη τύπου McDonnell Douglas MD-83. Το Νοέμβριο του 2003, η αεροπορική εταιρεία παρέλαβε το πρώτο αεροσκάφος της Airbus Α320-200. Ο σημερινός στόλος αποτελείται εξ ολοκλήρου από αυτό του είδους αεροσκάφος. Το 2004 ξεκίνησε τις εσωτερικές πτήσεις. Η Free Bird Airlines ανήκει εξ΄ ολοκλήρου στην Gozen Air Services. Όλα τα αεροσκάφη McDonnell Douglas MD-83 έχουν αποσυρθεί από την εταιρεία
Εξωτερικές Συνδέσεις
Κατηγορία:Τουρκικές αεροπορικές εταιρείες
Μετάπτωση των ισημεριών
Στην Αστρονομία, η μετάπτωση του άξονα ενός ουράνιου σώματος προέρχεται από τη βαρύτητα και είναι η αργή και συνεχής αλλαγή κατεύθυνσης του άξονά περιστροφής του. Στη Γη η μετάπτωση του άξονα της σημαίνει την διαρκή μετακίνηση της κατεύθυνσής του κυκλικά έτσι ώστε σε 26.000 έτη να συμπληρώνεται μια πλήρης περιφορά. Η Γη παράλληλα με την μετάπτωσή της, εκτελεί και μια κίνηση κλόνισης. Συνήθως με την έννοια "μετάπτωση του άξονα" εννοούμε μόνο την κυκλική κίνηση της μετάπτωσης χωρίς την κλόνιση. Η μεταπτωτική κίνηση της Γης ονομάστηκε για ιστορικούς λόγους μετάπτωση των ισημεριών γιατί το σημείο της εαρινής και της φθινοπωρινής ισημερίας κινούνται δυτικά κατά μήκος της εκλειπτικής σχετικά με σταθερά άστρα στον ουράνιο θόλο και μάλιστα αντίθετα από την τροχιά του Ήλιου κατά μήκος της εκλειπτικής. Ο αρχαίος Έλληνας αστρονόμος Ίππαρχος ο Ρόδιος (190 - 120 π.Χ.) ήταν αυτός που ανακάλυψε την μετάπτωση των Ισημεριών.
Με την βελτίωση της δυνατότητας των επιστημόνων να υπολογίζουν τις βαρυτικές δυνάμεις μεταξύ των πλανητών, το πρώτο μισό του 19ου αιώνα, έγινε δεκτό ότι η ίδια η εκλειπτική κινούταν λιγάκι, κάτι που ονομάστηκε πλανητική μετάπτωτική κίνηση (το 1863), το κυρίαρχο τμήμα της ονομάστηκε Ηλιοσεληνιακή μετάπτωση(lunisolar precession), Ο συνδυασμός των δυο ονομάστηκε γενική μεταπτωτική κίνηση της Γης αντί της μετάπτωσης των ισημεριών. Η Ηλιοσεληνιακή μετάπτωση προκαλείται από τις συνδυασμένες βαρυτικές δυνάμεις της Σελήνης και του Ήλιου πάνω στο πεπλατυσμένο τμήμα της Γης που βρίσκεται στον Ισημερινό της. Η πλανητική μεταπτωτική κίνηση της Γης προκαλείται από την μικρή διαφορά στην γωνία που σχηματίζουν οι βαρυτικές δυνάμεις των άλλων πλανητών επί της Γης και επί του επιπέδου κίνησής της (εκλειπτική) με αποτέλεσμα την μικρή μετακίνηση του επιπέδου της εκλειπτικής. Η Ηλιοσεληνιακή μετάπτωση είναι περίπου 500 φορές μεγαλύτερη από την πλανητική.
Εκτός του Ήλιου και της Σελήνης, οι άλλοι πλανήτες προκαλούν μια μικρή κίνηση στον άξονα της Γης. Γι' αυτό τον λόγο η Διεθνής Αστρονομική Ένωση πρότεινε να μετονομαστεί η γενική μεταπτωτική κίνηση σε μετάπτωση του ισημερινού (precession of the equator) και η μικρή συνιστώσα που οφείλεται στους πλανήτες να μετονομαστεί σε μετάπτωση της εκλειπτικής (precession of the ecliptic). Παρόλα ταύτα η συνδυασμένη μετάπτωση ονομάζεται ακόμη: Γενική μετάπτωση.
Επιπτώσεις
Η μετάπτωση του άξονα της Γης προκαλεί μια σειρά παρατηρούμενων επιπτώσεων. Πρώτον, ο νότιος και ο βόρειος Ουράνιος Πόλος φαίνονται να κινούνται κυκλικά σε σχέση με σταθερά άστρα στον ουρανό, ολοκληρώνοντας έναν πλήρη κύκλο εντός 25.772 Ιουλιανών ετών. Έτσι σήμερα Πολικός Αστέρας είναι ο α της Μικρής Άρκτου ενώ σε 10.000 χρόνια θα είναι ο Ντενέμπ ή α του Κύκνου και σε 14.000 χρόνια ο Βέγας ή α της Λύρας.
Παραπομπές
Κατηγορία:Ουράνια μηχανική Κατηγορία:Πλανητική Επιστήμη Κατηγορία:Αστρομετρία
Κάθισμα του Αρθούρου
thumb|right|300px|Το Κάθισμα του Αρθούρου Ως Κάθισμα του Αρθούρου είναι γνωστή η κορυφή του λόφου που βρίσκεται δίπλα στο Εδιμβούργο και εντός του Πάρκου Χόλυρουντ (Holyrood Park). Ο λόφος έχει ύψος 251 μέτρα, βρίσκεται ένα μίλι ανατολικά του κάστρου του Εδιμβούργου και η θέα της πόλης από την κορυφή είναι εξαιρετική. Καθώς η ανάβαση είναι εύκολη (αν και είναι προσβάσιμος από όλες τις πλευρές, ευκολότερη είναι η πρόσβαση από τα ανατολικά) πολλοί κάτοικοι του Εδιμβούργου ανεβαίνουν εκεί όταν θέλουν να κάνουν ένα περίπατο.
Γεωλογία
Ο λόφος, όπως και ο βράχος όπου είναι χτισμένο το κάστρο του Εδιμβούργου, σχηματίστηκε από ένα σβησμένο ηφαίστειο της Λιθανθρακοφόρου περιόδου (περίπου 350 εκατομμύρια χρόνια πριν), το οποίο διαβρώθηκε από έναν παγετώνα που μετακινήθηκε από δυτικά προς ανατολικά στη διάρκεια της τεταρτογενούς περιόδου. Έτσι δημιουργήθηκε και ο γκρεμός από βασάλτη Σάλσμπουρι Κραγκς(Salisbury Crags) στα δυτικά. Ο λόφος μοιάζει πολύ από γεωλογική άποψη και από άποψη εγγύτητας σε αστική περιοχή με τον Κέιβχιλ (Cavehill) στο Μπέλφαστ.
Το Κάθισμα του Αρθούρου και το Σάλσμπουρι Κραγκς συνέβαλαν στη διατύπωση της σύγχρονης γεωλογίας. Παρατηρώντας τα δύο αυτά σημεία ο γεωλόγος Τζέιμς Χάττον (James Hutton) υποστήριξε ότι η απόθεση των ιζημάτων και ο σχηματισμός των πυριγενών πετρωμάτων πρέπει να έγιναν σε διαφορετικές περιόδους και με διαφορετικό τρόπο από ότι πίστευαν μέχρι τότε.
Προέλευση του ονόματος και ιστορία του λόφου
Έχουν διατυπωθεί διάφορες απόψεις για την προέλευση του ονόματος. Η μάλλον κρατούσα συνδέει την ονομασία με τους θρύλους σχετικά με τον βασιλιά Αρθούρο.
Στο Ντάναπι Χιλ {Dunsapie Hill) και πάνω από το Σάμσονς Ριμπσ (Samson's Ribs) είναι ορατά ερείπια αμυντικών έργων που πιθανόν να έχουν σχέση με τον λαό των Βοταντίνι (Votadini). Οι τελευταίοι αναφέρονται στο ποίημα Y Gododdin το οποίο πιστεύεται ότι γράφτηκε γύρω στο 600 μ.Χ.. Στο ποίημα αυτό παρουσιάζεται ένας πολεμιστής με χαρακτηριστικά παρόμοια με αυτά που αποδίδονται στον βασιλιά Αρθούρο και (αν η αναφορά αυτή δεν αποτελεί μεταγενέστερη προσθήκη) ίσως είναι η πιο παλιά αναφορά στον Αρθούρο.
Το 1836, σε μια μικρή σπηλιά κάτω ακριβώς από την κορυφή, βρέθηκαν 17 μικρά ξύλινα φέρετρα, που καθένα είχε μέσα μια ξύλινη κούκλα. Υποστηρίχθηκε ότι είχαν να κάνουν με μαγεία αλλά και ότι ίσως κατασκευάστηκαν στη μνήμη των 17 θυμάτων των διαβόητων κατά συρροή δολοφόνων Γουίλιαμ Μπερκ (William Burke) (1792–1829) και Γουίλιαμ Χέιρ (William Hare). Μέχρι και σήμερα πάντως δεν έχει δοθεί μια ικανοποιητική εξήγηση αναφορικά με την προέλευση και τον σκοπό τους.
Τα 17 ξύλινα φέρετρα χρησιμοποιήθηκαν στην πλοκή του αστυνομικού μυθιστορήματος του Σκωτσέζου συγγραφέα Ίαν Ράνκιν «Οι καταρράκτες» (2001).
Κατηγορία:Βουνά της Σκωτίας Κατηγορία:Εδιμβούργο Κατηγορία:Λόφοι
Μπριμσντάουν
Το Μπριμσντάουν (αγγλικά: Brimsdown) είναι περιοχή στο βόρειο Λονδίνο. Από την περιοχή περνάει η σιδηροδρομική γραμμή Lea Valley Lines. Η περιοχή ανατολικά της σιδηροδρομικής Lea Valley Lines είναι σχεδόν αποκλειστικά για βιομηχανική χρήση, ενώ δυτικά της εν λόγω σιδηροδρομικής (που εξυπηρετεί το Μπριμσντάουν και τους σταθμούς Enfield Lock) είναι μια κατοικημένη περιοχή που κατά κύριο λόγο δημιουργήθηκε στη δεκαετία του 1930.
Ποδόσφαιρο
Η περιοχή είχε δύο ποδοσφαιρικές ομάδες: την Μπριμσντάουν Ρόβερς ΦΚ και την Άνφιλντ Τάουν ΦΚ. Οι δύο ομάδες ενοποιήθηκαν το 2010, δημιουργώντας την Άνφιλντ 1893 ΦΚ.
Μπριμσντάουν Ρόβερς ΦΚ
Η Μπριμσντάουν Ρόβερς ΦΚ ιδρύθηκε το 1947. Έδρα της ομάδας ήταν το Goldsdown Road, χωρητικότητας 3.000 θεατών. Από τις ακαδημίες της ομάδας είχε ξεκινήσει ο Ντέιβιντ Μπέκαμ.
Εξωτερικοί σύνδεσμοι
Κατηγορία:Γεωγραφία της Αγγλίας
Κρίστοφερ Χίβγιου
Ο Κρίστοφερ Χίβγιου (Kristofer Hivju, 7 Δεκεμβρίου 1978) είναι Νορβηγός ηθοποιός.
Βιογραφία
Γεννήθηκε το 1978 στο Όσλο και το 2004 αποφοίτησε από τη Ρωσική Ακαδημία Θεατρικών Τεχνών στο Ώρχους.
Έχει γίνει γνωστός από τον ρόλο του Τόρμουντ στη σειρά Game of Thrones και του Κόνορ Ρόουντς στην ταινία Μαχητές των Δρόμων 8. Επίσης, έχει εμφανιστεί στις ταινίες Με σειρά εξαφάνισης και Ανωτέρα βία, και για την τελευταία κέρδισε το βραβείο Guldbagge Β' Ανδρικού Ρόλου.
Ακύλλας Καραζήσης
Ο Ακύλλας Καραζήσης (Θεσσαλονίκη, 1957) είναι Έλληνας ηθοποιός και σκηνοθέτης.
Από το 1975 ως το 1990 ζούσε στη Γερμανία, όπου σπούδασε Πολιτική Επιστήμη και Ιστορία, ενώ εργαζόταν ως ηθοποιός από το 1985. Από το 2006 δουλεύει και ως σκηνοθέτης.
Φιλμογραφία
Τηλεόραση
Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Α. Καραζήσης συμμετείχε ως ηθοποιός.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Παραπομπές
Κατηγορία:Έλληνες σκηνοθέτες Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης Κατηγορία:Καθηγητές της Δραματικής Σχολής του Εθνικού Θεάτρου
Internet Download Manager
Το Internet Download Manager (ή απλά IDM) είναι ένα πρόγραμμα υπολογιστή με άδεια shareware το οποίο επιταχύνει την λήψη αρχείων από το internet, είναι διαθέσιμο μόνο για το λειτουργικό σύστημα των Microsoft Windows.
Χαρακτηριστικά
Το IDM δίνει την δυνατότητα για αυτόματη λήψη ορισμένων τύπων αρχείων, διαιρεί το αρχείο σε περισσότερες ροές για να επιταχύνει την λήψη και κρατάει ιστορικό με τις λήψης για ευκολότερη αναζήτηση. To IDM έχει τη δυνατότητα να κάνει λήψη αρχείων από ιστοσελίδες που προσφέρουν υπηρεσίες φιλοξενίας βίντεο όπως το YouTube. Το IDM διανέμεται σε δύο εκδόσεις:
Inter Airlines
Η Inter Airlines είναι μία Τουρκική αεροπορική εταιρεία ναυλωμένων πτήσεων, με έδρα την Αττάλεια. Από το Αεροδρόμιο Αττάλειας (ΙΑΤΑ:ΑΥΤ) πετάει σε διάφορους προορισμούς.
Ιστορία
Η εταιρεία ιδρύθηκε τον Δεκέμβριο του 1999 και η πρώτη πτήση πραγματοποιήθηκε στις 4 Απριλίου 2002. Ο τουριστικός οργανισμός Birce Tours, ελέγχει το 100% της Inter Airlines.
Στόλος
Ο στόλος της Inter Airlines, διαμορφώνεται ως εξής (Μάιος 2005):
Εξωτερικοί σύνδεσμοι
Κατηγορία:Τουρκικές αεροπορικές εταιρείες
Γουέστ Χαμ (αποσαφήνιση)
Η λέξη Γουέστ Χαμ μπορεί να περιγράφει:
Στυρία
Η Στυρία (Steiermark, Στάιερμαρκ) είναι ομόσπονδο κρατίδιο της Αυστρίας. Είναι το δεύτερο μεγαλύτερο από τα εννιά αυστριακά κρατίδια και έχει έκταση 16.401 τ. χλμ.. Συνορεύει με τη Σλοβενία καθώς επίσης και με τα κρατίδια της Άνω Αυστρίας, της Κάτω Αυστρίας, του Σάλτσμπουργκ, του Μπούργκενλαντ και της Καρινθίας. Ο πληθυσμός της είναι 1.265.422 κάτοικοι (1η Ιανουαρίου 2023). Η πρωτεύουσα είναι το Γκρατς.
Στη μικρή κωμόπολη Μύρτσστεγκ υπογράφηκε μεταξύ Αυστροουγγαρίας και Ρωσίας η λεγόμενη «Συμφωνία της Μυρστέγης» στις 3 Οκτωβρίου του 1903.
Ανεξάρτητες πόλεις (Statutarstädte)
<ol> <li> Γκρατς (Graz) </ol>
Περιφέρειες (Bezirke)
<li> Μπρουκ-Μύρτστσουσλαγκ (Bruck-Mürzzuschlag) <li> Ντόιτσλαντσμπεργκ (Deutschlandsberg) <li> Περίχωρα Γκρατς (Graz-Umgebung) <li> Χάρτμπεργκ-Φύρστενφελντ (Hartberg-Fürstenfeld) <li> Λάιμπνιτς (Leibnitz) <li> Λεόμπεν (Leoben) <li> Λίτσεν (Liezen) <li> Μούραου (Murau) <li> Μούρταλ (Murtal) <li> Νοτιοανατολική Στυρία (Südoststeiermark) <li> Φόιτσμπεργκ (Voitsberg) <li> Βάιτς (Weiz) </ol>
Πολιτική
Ο Χέρμαν Σίτσενχεφερ από το Αυστριακό Λαϊκό Κόμμα είναι κυβερνήτης από τις 16 Ιουνίου 2015. Στις κρατιδιακές βουλευτικές εκλογές που διεξήχθησαν στις 24 Νοεμβρίου 2019, το κυβερνών Αυστριακό Λαϊκό Κόμμα ήρθε πρώτο κερδίζοντας 18 έδρες στην τοπική βουλή από τις συνολικά 56.
Παραπομπές
Κατηγορία:Ομόσπονδα κρατίδια της Αυστρίας
Βοιωτός
Με το όνομα Βοιωτός αναφέρονται τα παρακάτω δύο πρόσωπα στην ελληνική μυθολογία:
Συμμαχία Ούγγρων της Βοϊβοντίνα
Η Συμμαχία των Ούγγρων της Βοϊβοντίνας (Vajdasági Magyar Szövetség (VMSZ), Савез војвођанских Мађара (СВМ) / Savez vojvođanskih Mađara (SVM)) είναι εθνικό ουγγρικό πολιτικό κόμμα στη Σερβία, το οποίο δραστηριοποιείται κυρίως στην επαρχία της Βοϊβοντίνα. Πρόεδρος είναι ο Ίστβαν Πάστορ. Ο πρώην πρόεδρος του κόμματος Γιόζεφ Κάσα ήταν επίτιμος πρόεδρος του κόμματος μέχρι την ανάκληση του τίτλου του εξαιτίας διάφορων διαφωνιών στα κομματικά ζητήματα.
Βοιωτός
Βοιωτος Βοιωτος Κατηγορία:Μυθικοί βασιλείς της Βοιωτίας
Συμμαχία Ούγγρων της Βοϊβοντίνα
Επαρχιακές εκλογές
Στην επαρχιακή εκλογή στη Βοϊβοντίνα του 2004, το κόμμα κέρδισε το 8.50% των ψήφων στο εκλογικό σύστημα ενός γύρου, και ήταν μέρος του κυβερνώντος συνασπισμού στο επαρχιακό κοινοβούλιο της Βοϊβοντίνα.
Στην επαρχιακή εκλογή στη Βοϊβοντίνα του 2008, το κόμμα ήταν μέρος του Ουγγρικού Συνασπισμού, το οποίο κέρδισε 7% των ψήφων στον πρώτο γύρο των εκλογών.
Στην επαρχιακή εκλογή στη Βοϊβοντίνα του 2012, το κόμμα κέρδισε 6.15% των ψήφων στον πρώτο γύρο των εκλογών.
Τοπικές εκλογές
Στις τοπικές εκλογές του 2004, το κόμμα κέρδισε το μεγαλύτερο αριθμό εδρών στα δημοτικά κοινοβούλια της Σουμπότιτσα, της Σέντα, της Μπάτσκα Τοπόλα, του Μάλι Ίτζος, της Κανγίζα (όπου οι Μεταρρυθμιστές της Βοϊβοντίνας κέρδισαν τον ίδιο αριθμό εδρών) και της Τσόκα.
Στις τοπικές εκλογές του 2008, το κόμμα ήταν μέρος του Ουγγρικού Συνασπισμού, ο οποίος περιλάμβανε επίσης δύο άλλα ουγγρικά πολιτικά κόμματα στη Σερβία, και κέρδισαν την πλειοψηφία των ψήφων στη Κανγίζα (50.91%), καθώς και η πολυφωνία των ψήφων στη Σέντα (31.87%), τη Μπάτσκα Τοπόλα (46.25%), το Μάλι Ίτζος (37.18%), και του Μπέτσεϊ (29.63%).
Από την εισαγωγή του πολυκομματικού συστήματος στη Σερβία, ο δήμαρχος της Σουμπότιτσα προέρχεται συχνά από τη Συμμαχία των Ούγγρων της Βοϊβοντίνα. Αυτό έχει αλλάξει μετά τις τοπικές εκλογές του 2008, όταν το Δημοκρατικό Κόμμα κέρδισε το μεγαλύτερο αριθμό ψήφων σε αυτή την πόλη.
Στις τοπικές εκλογές του 2012, το κόμμα κέρδισε το μεγαλύτερο αριθμό εδρών στα δημοτικά κοινοβούλια των Κανγίζα, Σέντα, Μπάτσκα Τοπόλα, Μάλι Ίτζος, και Τσόκα. Το Δημοκρατικό Κόμμα κέρδισε περισσότερες ψήφους από τη Συμμαχία των Ούγγρων της Βοϊβοντίνα στη Σουμπότιτσα, το Μπέτσεϊ και την Άντα, όπου το μεγαλύτερο μέρος του πληθυσμού ήταν της ουγγρικής εθνικότητας, σύμφωνα με την απογραφή του 2002.
Εξωτερικοί σύνδεσμοι
Κατηγορία:Φιλελεύθερα-Συντηρητικά κόμματα Κατηγορία:Πολιτικά κόμματα της Σερβίας Κατηγορία:Πολιτική της Βοϊβοντίνας
Κωνσταντία Ζαχαριά
Η Κωνσταντίνα "Κωνσταντία" Ζαχαριά, ήταν αγωνίστρια της επανάστασης του 1821.
Η Κωνσταντία ήταν κόρη του φημισμένου κλέφτη Ζαχαριά, πιθανότατα γεννήθηκε στην Μάνη και ήταν και η ίδια κλέφτης. . Ήταν καπετάνισσα με άλλες γυναίκες που την ακολουθούσαν, είχε δικό της λάβαρο σημαία «λευκού χρώματος με κυανόν σταυρόν».
Όταν κηρύχθηκε η επανάσταση στην Μάνη οι Οθωμανοί της περιοχής έφυγαν για να πάνε στην Τριπολιτσά για να προστατευτούν, τους κατεδίωξαν οι Μανιάτες, η Κωνσταντία μαζί με άλλες γυναίκες της περιοχής συμμετείχε σε αυτές τις συγκρούσεις. Η Κωνσταντία μάλιστα τους κατεδίωξε μέχρι το Μυστρά όπου βρήκαν προστασία στο κάστρο, άφησε φρουρά και αποχώρησε. Κατέλαβε το Λεοντάρι, σκότωσε τον Οθωμανό διοικητή, έβαλε φωτιά στο σπίτι του και κατέβασε την ημισέληνο από τα τζαμιά τα οποία έπειτα έκαψε. Σύμφωνα με τον Γιάννη Ρουμελιώτη πήρε μέρος στην Μάχη του Διρού χωρίς να επιβεβαιώνεται από άλλη πηγή.
Παραπομπές
Κατηγορία:Αγωνίστριες του 1821
Αμμόλοφοι στον Άρη
μικρογραφία|314x314εσ|Αμμόλοφοι στον Άρη κοντά στον κρατήρα Γκέιλ στη βοριοδυτική πλευρά του όρους Σαρπ. Οι Αμμόλοφοι στον Άρη είναι δισεκατομμύριοι κόκκοι άμμου που συσσωρεύονται και στοιβάζονται, δημιουργώντας μικρούς και μεγάλους λόφους και βουνά. Μπορούν να φτάσουν το ύψος 2-όροφων και μεγάλων σε έκταση κτιρίων και είναι πραγματικά εντυπωσιακοί. Στις 24 Ιανουαρίου 2018 εντοπίστηκε ένας "μπλε" αμμόλοφος κοντά στον κρατήρα Lyot του κόκκινου πλανήτη με βαθύ μπλε χρώμα λόγω αντίθεσης των χρωμάτων από την κάμερα HiRiSE του δορυφόρου Mars Reconnaissance Orbiter (MRO) και άφησε άφωνη την επιστημονική κοινότητα όπως και το κοινό. Στην πραγματικότητα είναι γκριζωπός. Στον κρατήρα βρέθηκε ένα χωράφι από αμμόλοφους σε σχήμα ημισελήνου (αγγ. barchan dunes) και νότια ένας "μπλε" αμμόλοφος διαφορετικής σύνθεσης.
Οι αμμόλοφοι αυτοί γενικά απαντώνται κοντά σε κρατήρες.
Ανακάλυψη των ψηλών αμμόλοφων
Ο ρομποτικός γεωλόγος της NASA "Curiosity" προσεδαφίστηκε το 2012 στον πλανήτη Άρη. Το 2014 κατάφερε να φτάσει ως το όρος Σάρπ του πλανήτη και να εξερευνήσει τον αμμόλοφο Ναμίμπια, τον οποίο και φωτογράφισε για πρώτη φορά στην ιστορία. Ο Ναμίμπια τοποθετείται στους πρόποδες του Σάρπ, το οποίο έχει ύψος 5 χιλιόμετρα και έτσι ο Curiosity χρειάστηκε να ανεβεί την απόσταση.
Οι "ενεργοί" αμμόλοφοι
μικρογραφία|312x312εσ|Ο αμμόλοφος του Άρη που βρέθηκε κοντά στον κρατήρα Lyot. Στην πραγματικότητα έχει γκριζωπό χρώμα αλλά φαίνεται έτσι λόγω της αυξημένης αντίθεσης των χρωμάτων.|εναλλ.= Είναι οι αμμόλοφοι που μετατοπίζονται περίπου ένα μέτρο κάθε έτος όπως το μετράμε εδώ στη γη και χαρακτηρίζονται από τη NASA ως ενεργοί. Μετατοπίζεται πρώτα δε, η πλευρά που βρίσκεται από την αντίθετη πλευρά του ανέμου. Αυτό προκύπτει από τις δορυφορικές εικόνες που έχουν τραβηχτεί κατά καιρούς κατά τη διάρκεια πολλών ετών.
Κύρια αποστολή του Curiosity
Αποτελεί το γεγονός της μελέτης των στρωμάτων του όρους Σαρπ, η οποία μελέτη συνδέεται με το γεωλογικό παρελθόν του πλανήτη Άρη. Θα αποδειχθεί έτσι το πώς αυτός έχασε το νερό που υπήρχε στην επιφάνειά του.
Δομή
Όπως και στη γη, οι αμμόλοφοι του Άρη έχουν μια κλίση από την πλευρά που χτυπά ο ηλιακός άνεμος, ο άνεμος του διαστήματος. Από την άλλη περιγράφεται ως σχεδόν κατακόρυφη και απόκρημνη.
Δημιουργία
Οι κόκκοι άμμου συσπειρώνονται στην κορυφή των λόφων με τη βοήθεια του ηλιακού ανέμου και σχηματίζουν μεγάλες, ψηλές εκτάσεις. Αυτό συμβαίνει παρά το γεγονός ότι η ατμόσφαιρα του κόκκινου πλανήτη είναι 100 φορές πιο αραιά από τη γήινη. Όταν οι κόκκοι δημιουργήσουν το επιτρεπτό όριο σε σχέση με τις συνθήκες κάθε φορά, η άμμος μαζεύεται στην άλλη πλευρά και γίνονται μικρού μήκους κατολισθήσεις. Αυτό που απασχολεί τους επιστήμονες που ασχολούνται συγκεκριμένα με τους αμμόλοφους είναι το πως ενώ η βαρύτητα εκεί είναι τρεις φορές ασθενέστερη από της γης, ο άνεμος τους μοιράζει με βάση το μέγεθός τους
Οι μικρού μήκους κατολισθήσεις
Ο Curiosity φωτογράφισε υπολείμματα από άλλες κατολισθήσεις, όχι όμως ζωντανά κάποια να συμβαίνει.
Δομή και τοποθεσία του μπλε αμμόλοφου του Lyot
Είναι πολύ πιο σύνθετη από τους άλλους τους "συνηθισμένους", αποτελούμενος από λεπτότερο υλικό από ό,τι αυτοί. Βρίσκεται στα νότια μιας ομάδας αμμόλοφων σε σχήμα ημισελήνου και είναι αρκετά μεγάλος.
Σημειώσεις
<references group="Σημ." /> <references group="Σημ" />
Εξωτερικοί σύνδεσμοι
Κατηγορία:Χαρακτηριστικά της επιφάνειας του Άρη
Αμυθάονας
Στην ελληνική μυθολογία ο Αμυθάονας (Αμυθάων) ήταν γιος του Κρηθέα (ιδρυτή και βασιλιά της Ιωλκού) και της Τυρούς. Είχε δύο ομοθαλείς αδελφούς, τον Αίσονα, νόμιμο διάδοχο του θρόνου, και τον Φέρητα, ενώ ήταν και ετεροθαλής αδελφός του Πελία και του Νηλέα. Ο Πίνδαρος (Πυθιόν. 4, 220) αναφέρει τον δωρικό τύπο του ονόματός του: Αμυθών, ενώ ο Ηρόδοτος (Β 49) τον ιωνικό τύπο Αμυθέων.
Ο Αμυθάονας πήρε ως σύζυγό του την ανεψιά του, την Ειδομένη, κόρη του Φέρητα (κατά μία εκδοχή πάντως ήταν κόρη του Άβαντα). Απέκτησαν δύο γιους, τον μάντη Μελάμποδα και τον Βίαντα, και δύο θυγατέρες, την Αιολία και την Περιμήλα, μητέρα του Ιξίωνα. Σύμφωνα με άλλη παράδοση, ο Αμυθάονας νυμφεύθηκε την Αγλαΐα.
Ο Αμυθάονας φερόταν ως οικιστής της Πύλου και ένας από τους ανανεωτές των Ολυμπιακών Αγώνων (Παυσ. Ε 8, 2). Κατά τον Πίνδαρο, ο Αμυθάων έφυγε αρχικώς μετά το «πραξικόπημα» του Πελία και ύστερα επέστρεψε στην Ιωλκό μαζί με τους γιους του για να ζητήσει από τον Πελία να παραχωρήσει τον θρόνο του στον Ιάσονα, γιο του Αίσονα.
Ο Στράβων (C 372) αναφέρει πως οι γιοι του Αμυθάονα μετοίκησαν στο Άργος, όπου ήλθαν σε επιμιξία με τους απογόνους του Δαναού και δημιούργησαν το γένος των Αμυθαονιδών. Αυτοί ίδρυσαν τα βασίλεια του Άργους και των Μυκηνών με κοινό ιερό το Ηραίο, που βρισκόταν στον μεταξύ τους δρόμο.
Πηγές
Κατηγορία:Αρχαίοι Θεσσαλοί Κατηγορία:Μυθολογία της αρχαίας Μεσσηνίας Κατηγορία:Πρόσωπα της ελληνικής μυθολογίας Κατηγορία:Νηλείδες
Κατάλογος αρχηγών του Γενικού Επιτελείου Αεροπορίας (Ελλάδα)
Σημερινός αρχηγός είναι ο Αντιπτέραρχος (Ι) Γεώργιος Μπλιούμης.
Συνοπτικό ιστορικό
Το 1931 ιδρύθηκε στο Τατόι η Σχολή Αεροπορίας, μετέπειτα Σχολή Ικάρων (1967), ενώ τον Ιανουάριο του 1933, η Γ΄ Σμηναρχία και η Β΄ Αεροπορική Βάση συνενώθηκαν και αποτέλεσαν τη Σμηναρχία Σέδες. Το 1934 ιδρύθηκε το Γενικό Επιτελείο Αεροπορίας.
Διατελέσαντες Αρχηγοί του Γενικού Επιτελείου Αεροπορίας
Από το 1934, έχουν διατελέσει Αρχηγοί ΓΕΑ οι:
Παραπομπές
Αρχηγοι ΓΕΑ Κατηγορία:Γενικό Επιτελείο Αεροπορίας (Ελλάδα) Κατηγορία:Ελληνική Πολεμική Αεροπορία
Μιχάλης Δράκος
Ο Μιχάλης Δράκος (γεν. Ρόδος, 1953) είναι παλαίμαχος ποδοσφαιριστής που αγωνιζόταν στη μεσαία γραμμή και νυν προπονητής ποδοσφαίρου. Αγωνίσθηκε επί σειρά ετών στο πρωτάθλημα της Α΄Εθνικής (119 συμμετοχές, 13 γκολ) με τα χρώματα δυο ομάδων, του Α.Σ. Ρόδος και του ΟΦΗ. Την περίοδο 1978-79 σημείωσε πέντε τέρματα στον αγώνα Ρόδου-Καβάλας (5-1), επίτευγμα το οποίο είναι ιδιαίτερο, με δεδομένο ότι ήταν παίκτης κέντρου.
Ο Δράκος ξεκίνησε τον αθλητισμό από τον ερασιτεχνικό σύλλογο του Φοίβου και το 1974 υπέγραψε στη μεγάλη ομάδα του νησιού. Επιβλητικός στο ανάστημα (1,92 μ.) αλλά και με τεχνικά προσόντα, γρήγορα ξεχώρισε και συγκέντρωσε το ενδιαφέρον μεγάλων ομάδων. Κέρδισε με τη Ρόδο το πρωτάθλημα της Β΄ Εθνικής (όμιλος Νότου) το 1978 και το 1980 μεταγγράφηκε στον ΟΦΗ, όπου έπαιξε για δυο συνεχή χρόνια. Το 1982 επέστρεψε στη Ρόδο και έπαιξε εκεί για τρία ακόμη χρόνια, έως το 1985 που αποσύρθηκε για να ακολουθήσει στη συνέχεια καριέρα προπονητή. Το 1986 - 87 γύρισε στον Φοίβο Κρεμαστής σαν παίκτης- προπονητής και κατέκτησε το πρωτάθλημα και το κύπελλο Δωδεκανήσου καθώς και την άνοδο στην Δ' Εθνική κατηγορία μετά από αγώνες μπαράζ με την ομάδα του Παναλίαρτου(πρωταθλήτρια Βοιωτίας) Εργάσθηκε σε τοπικές ομάδες της Ρόδου, ενώ διετέλεσε και προπονητής της Μικτής της τοπικής ποδοσφαιρικής Ένωσης.
Καπανδρίτι Ηλείας
Για συνώνυμους οικισμούς στην Ελλάδα δείτε το λήμμα: Καπανδρίτι (αποσαφήνιση)
Το Καπανδρίτι είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 66 μέτρα, ο οποίος βρίσκεται σε απόσταση 11 χλμ. ΒΔ. του Πύργου και 12 χλμ. Ν.-ΝΑ. από την Αμαλιάδα. Είναι κτισμένο ανάμεσα στους οικισμούς Αλποχώρι (ΒΔ.), Ξυλοκέρα (Α.) και Χανάκια (ΝΔ.), ενώ δυτικά του περνάει η ΕΟ Πάτρας - Πύργου (ΕΟ9).
Ιστορία
Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Αλποχωρίου. Σύμφωνα με το Σχέδιο Καλλικράτης μαζί με το Αλποχώρι και τα Χανάκια αποτελούν την τοπική κοινότητα Αλποχωρίου που υπάγεται στη δημοτική ενότητα Ιαρδάνου του Δήμου Πύργου και σύμφωνα με την απογραφή 2011 έχει πληθυσμό 35 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Πύργου
Θύμαινα
μικρογραφία|Η Νήσος Θύμαινα όπως φαίνεται από τους [[Φούρνοι (νησί)|Φούρνους]] Η Θύμαινα είναι νησί, αλλά και παράλιος οικισμός, του συμπλέγματος των Φούρνων που βρίσκεται μεταξύ Σάμου και Ικαρίας. Παλαιότερα (μέχρι το 1940) λεγόταν και Φύμαινα  . Κατά μία εκδοχή το όνομα Θύμαινα πιστεύεται ότι οφείλεται στα πολλά θυμάρια που υπάρχουν στο νησί. Είναι το δεύτερο μεγαλύτερο νησί του συμπλέγματος μετά τους Φούρνους με έκταση 10,071 τ.χλμ.. Ο πληθυσμός της σύμφωνα με την απογραφή του 2011 είναι 136 κάτοικοι ενώ στον δεύτερο οικισμό του νησιού την Κεραμειδού απογράφησαν 7 κάτοικοι.
Η Κεραμειδού είναι πολύ μικρός παράλιος οικισμός ο οποίος βρίσκεται στην ανατολική πλευρά και σε μικρή απόσταση με τα πόδια νότια από τον οικισμό της Θύμαινας σε έναν μικρό κόλπο με αμμώδη παραλία και λίγα αρμυρίκια. Tο όνομα της οφείλεται σε κάποιο πλοίο που ναυάγησε γεμάτο κεραμίδια στα τέλη του 18ου αιώνα, το οποίο εντοπίστηκε και ερευνήθηκε από την Εφορεία Εναλίων Αρχαιοτήτων. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Φούρνων Κορσεών και σύμφωνα με το Πρόγραμμα «Καλλικράτης» υπάγεται στον Δήμο Φούρνων Κορσεών ενώ σύμφωνα με την απογραφή του 2011 απογράφησαν 7 κάτοικοι.
Η εξέλιξη του πληθυσμού του νησιού φαίνεται στον παρακάτω πίνακα. Το 2008 στο δημοτικό σχολείο του νησιού υπήρχαν μόνο 6 μαθητές. Το υψηλότερο σημείο του νησιού είναι 470 μ.
Η Θύμαινα όπως και ολόκληρο το σύμπλεγμα των Φούρνων είναι ενταγμένη στο δίκτυο Natura 2000 ως ζώνη υψηλής προστασίας (ΖΕΠ) και χαρακτηρίζεται επίσης σημαντική περιοχή για τα πουλιά της Ελλάδας (ΣΠΠΕ)
Τη σχολική χρονιά 2021 - 2022 υπηρέτησε ως αναπληρώτρια δασκάλα στο Δημοτικό Σχολείο του νησιού η Ουρανία - Νεφέλη Κάππου, η οποία βραβεύτηκε από την Ακαδημία Αθηνών για το έργο της. μικρογραφία|284x284εσ|Ο ενοριακός δίκλητος ναός της Θύμαινας Ο ενοριακός ναός της Θύμαινας είναι Δίκλιτη Εκκλησία. Οι δύο ναοί είναι αφιερωμένοι στον Άγιο Γεώργιο και στην Ύψωση του Τιμίου Σταυρού.
Η εκκλησία του Αγίου Δημητρίου απέναντι απο τον οικισμό της Θύμαινας, κατασκευσμένη το 1998 στη μνήμη του Δημήτρη Μελιγκάρη που απεβίωσε σε ηλικία μόλις 21 ετών απο τροχαίο ατύχημα από τους γονείς του Εμμανουήλ και Αντωνία Μελιγκάρη.
Παραπομπές
Κατηγορία:Νησιά του βορειοανατολικού Αιγαίου Κατηγορία:Περιφερειακή ενότητα Ικαρίας Κατηγορία:Δήμος Φούρνων Κορσεών
Lancia Appia
Το Lancia Appia ήταν ένα μικρομεσαίο αυτοκίνητο, που παρήχθη από την ιταλική αυτοκινητοβιομηχανία Lancia, μεταξύ του 1953 και του 1963. Αντικατέστησε το Lancia Ardea και αντικαταστάθηκε το 1963 από το Lancia Fulvia.
Κινητήρας
thumb|left|Το Lancia Appia Σειράς 3 του 1960 της απέναντι λεζάντας. Εδώ φαίνεται το πώς άνοιγαν οι πόρτες όλων των Appia.
Το μηχανικό σύνολο όλων των Lancia Appia ήταν ένας βενζινοκινητήρας, με μονό καρμπυρατέρ, 4-κύλινδρος, διάταξης V4 για εξοικονόμηση χώρου στον θάλαμο του κινητήρα, και με συνολικό κυβισμό 1.089 cm³. Συνέχισε έτσι την τότε παράδοση της τοποθέτησης κινητήρων διάταξης V4 στα μικρομεσαία μοντέλα της Lancia επί αρκετές δεκαετίες. Μάλιστα ο κινητήρας αυτός είχε τη διάταξη V4 σε γωνία μόλις 10,2°. Λόγω της αύξησης των διαστάσεων και του βάρους του Appia ως προς τον προκάτοχο Lancia Ardea, ο κινητήρας είχε λάβει αύξηση του κυβισμού του στα 1.089 cm³, έναντι 903 cm³ στο Ardea.
Εκδοχές
thumb|left|Σπάνιο Lancia Appia ασθενοφόρο του 1954 - 1955.
Μαζί με τις ειδικές αυτές εκδόσεις, η συνολική παραγωγή όλων των εκδοχών του Lancia Appia έφτασε τα 107.024 αντίτυπα στα 10 έτη παραγωγής του μοντέλου.
Εξωτερικοί σύνδεσμοι
Appia Κατηγορία:Μικρομεσαία αυτοκίνητα
Έλον Λίντενστραους
Ο Έλον Λίντενστραους (εβραϊκά: אילון לינדנשטראוס, γεννήθηκε την 1η Αυγούστου 1970) είναι Ισραηλινός μαθηματικός και νικητής του Μεταλλίου Φιλντς του 2010.
Από το 2004, είναι καθηγητής στο Πανεπιστήμιο του Πρίνστον. Το 2009, διορίστηκε καθηγητής στο Ινστιτούτο Μαθηματικών του Εβραϊκού Πανεπιστημίου.